เพราะเคยไปทานติ่มซำครั้งนึง และยังจำได้ว่า อร่อยดี แต่คนเยอะมาก ขึ้นไปนั่งเบียดกันบนชั้น 2 ชั้นก็รับได้นะ
ครั้งนี้ ตั้งใจมาทานอาหารเย็น มาถึง 5 โมงเย็น ขึ้นไปจอดรถบนอาคารกาญจนทัต ซึ่งอยู่ติดภัตตาคาร และรับบัตรมาประทับตราที่ร้าน
เข้าร้านไป เห็นพนง. กำลังนั่งคิดเงินกันอยู่ตรงโต๊ะอาหารโต๊ะแรก ติดประตู
เค้าก็ให้เรานั่งชั้น 1 เลย ถามถึงเมนูติ่มซำ ก็เพิ่งทราบว่าเลิกขายแล้ว จะสั่งเป็ดย่าง ก็หมดตั้งแต่บ่ายสอง 
เลยสั่งปูอบวุ้นเส้น 1,200 บาท เราถามว่าปูนน. เท่าไร เค้าบอก 8 ขีด มาถึงจิงๆ ยังไงก็ไม่ถึง 8 ขีดค่ะ รสชาติเหรอ ก็ประมาณอบวุ้นเส้นแหล่ะค่ะ แต่ปูโอเค หวานใช้ได้
และเต้าหู้แปดเซียนน้ำแดง ขนาด s ราคา 250 บาท รสชาติดีค่ะ
พอจะเช็คบิล เราก็เปิด app วงในให้ดูว่า มีโปรโมชั่นลด 10% กับบัตร citibank แต่พนง. ทุกคน ทำท่างงมาก และยืนยันว่า ไม่ใช่สาขานี้มั้งคะ เราก็อ่านให้เค้าฟัง ก็ไม่มีไรเกิดขึ้นค่ะ
สรุปจ่ายจำนวนเต็มไป 1,650 บาท 
ได้รับแสตมป์จอดฟรี 1 ชม. (ทาน 400 บาท ได้ 1 ดวง มากกว่านั้น ก็ 1 ดวง โปรดเข้าใจตรงกัน) แต่ทางร้านติดแสตมป์ 4 ชม. มาให้ ซึ่งสามารถใช้ได้สำหรับรถที่เข้าจอดหลัง 18 น. เราก็เลยมีปัญหาตอนเอารถออก พนง.เก็บเงินของอาคารกาญจนทัต น่ารักมาก นางให้เรากลับไปที่ร้าน ขอเปลี่ยนแสตมป์สำหรับรถที่จอดก่อน 18 น. มา 
เราก็จอดรถตรงที่สำหรับเคลียร์บัตรหาย (ประมาณนั้น) วิ่งกลับไปที่ร้าน พนง.ทั้งร้าน ไม่เข้าใจที่เราต้องการ และยังเสียงแข็งกลับมาว่า ถึงคุณจะทาน 1,600 ทางร้านก็ให้ส่วนลดจอดฟรีแค่ 1 ชม. ใช้แสตมป์ดวงที่ให้ไปถูกแล้ว
อิชั้นก็วิ่งหัวฟูกลับไปที่รถ บอกเค้าว่ายินดีจะจ่ายค่าจอดรถ 150 บาทละกัน คุณน้องเก็บบัตรก็ไล่กลับไปอีกที บอกว่าถ้าเค้าไม่เข้าใจ ให้พนง. ร้านมาหาหนู
เราก็วิ่งกลับไปอิ๊ก พนง. มองกันทั้งร้าน แต่ไม่มีใครยินดีจะไปเคลียร์ให้ ผจก.ร้าน ผู้ชาย เตี้ยๆ ยืนเขียนบิลอยู่ ก็อธิบายเรื่องจอดรถ แบบคนเพิ่งมาทำงานวันแรก เราบอก งั้นคุณก็ไปเคลียร์ให้สิ เค้าก็หันกลับไป แบบไม่แยแส เราก็หันไปมองคนอื่น รีบโล้ยกันพัลวัน หนูมาช่วยเค้าเฉยๆค่ะ อ้าว!!! แล้วเธอทำงานไม่ได้เงินเดือนรึไง (คิดในใจ????) เราก็หันกลับไปคุยกับผจก.ร้านว่า ชั้นเป็นลูกค้านะคะ จะให้คอยคุณถึงเมื่อไร เค้าถึงจะเดินไปเคลียร์ให้ โดยเค้าต้องกลับมาเปลี่ยนสแตมป์แบบ 1 ชม. ให้เราแทน ถึงจะออกจากตึกจอดรถได้ 
สรุป ไม่เหลือความประทับใจอะไรอีกแล้วค่ะ ลาที